b'\n_START_ARTICLE_\nIlkka Kallioinen\n_START_SECTION_\nUra\n_START_PARAGRAPH_\nKallioinen aloitti uransa Palokan Kiekossa, mutta siirtyi jo pian JYPiin. JYPin B-junioreissa h\xc3\xa4n saavutti Suomen mestaruuden vuonna 1998. Kallioinen pelasi alle 20-vuotiaiden maajoukkueessa 15 ottelua. H\xc3\xa4n oli my\xc3\xb6s l\xc3\xa4hell\xc3\xa4 p\xc3\xa4\xc3\xa4st\xc3\xa4 alle 20-vuotiaiden MM-kisoihin vuonna 2000, mutta putosi kultaa voittaneesta Leijona-miehist\xc3\xb6st\xc3\xa4 viimeisen\xc3\xa4 pelaajana._NEWLINE_Kaudella 2000\xe2\x80\x932001 Kallioinen p\xc3\xa4\xc3\xa4si JYPin liigajoukkueen mukaan viisi kertaa, mutta muuten kausi meni A-junnuissa. Seuraavan kauden Kallioinen pelasi Diskoksessa, josta siirtyi armeijan my\xc3\xb6t\xc3\xa4 Mikkeliin._NEWLINE_Kallioinen pelasi Jukureissa kaudesta 2002\xe2\x80\x932012. H\xc3\xa4n voitti joukkuessa muun muassa kaksi Mestiksen mestaruutta. Muutama ensimm\xc3\xa4inen kausi Jukureissa oli Kallioiselle l\xc3\xa4hinn\xc3\xa4 penkill\xc3\xa4 istumista, mutta rooli kasvoi ajanmy\xc3\xb6t\xc3\xa4, ja h\xc3\xa4nest\xc3\xa4 tuli joukkueen ykk\xc3\xb6spakkeja ja kapteeni. Nyky\xc3\xa4\xc3\xa4n h\xc3\xa4n on yksi Jukurien ykk\xc3\xb6spakeista ja joukkueen kapteeni. Uransa h\xc3\xa4n lopetti kev\xc3\xa4\xc3\xa4ll\xc3\xa4 2012, jolloin h\xc3\xa4n ilmoitti keskittyv\xc3\xa4n jatkossa siviiliammattiinsa.'